kardosdrur/scandi-wiki huggingface dataset:
Kolja Afriyie

Kolja Afriyie (født 6. april 1982 i Flensborg) er en tidligere ghanesisk-tysk-dansk professionel fodboldspiller, der senest spillede for FC Midtjylland. Han er 188 cm høj og vejer 85 kg.

Karriere 
Kolja har fået sin fodboldopvækst i DGF Flensborg inden han skiftede til Hamburger SV på en to-årig lærligekontrakt. I år 2000 skiftede han til AC Horsens, og i sommeren 2004 hentede Esbjerg fB Kolja til klubben. Esbjerg fB solgte i sommeren 2006 Kolja til FC Midtjylland. Han nåede at spille 75 kampe for EfB og score 4 mål. I 2010 skiftede han til Energie Cottbus i sit hjemland. I 2011 vendte han tilbage til FC Midtjylland.

Kolja Afriyie spiller på højre back-positionen.

Han har været inde omkring det tyske U/21-landshold.

Den 21. maj 2014 meddelte Kolja, at han ville indstille sin karrieren, da han var så hæmmet af en rygskade. Han sagde kort til Herning Folkeblad: "Jeg har tænkt over det i et stykke tid og er rimeligt afklaret."

Referencer

Eksterne henvisninger 

Personer fra Flensborg
Danske sydslesvigere
Fodboldspillere fra Tyskland
Fodboldspillere fra Esbjerg fB
Fodboldspillere fra Hamburger SV
Fodboldspillere fra FC Midtjylland
Fodboldspillere fra AC Horsens
Andreas Klarström

Andreas Klarström (født 23. december 1977) er en svensk fodboldspiller, der spiller i Fristads GoIF. Han er 174 cm høj.

Karriere 
Klarström har tidligere spillet i Esbjerg fB, hvortil han kom til i foråret 2006 fra IF Elfsborg, hvor han bl.a. sammen med Fredrik Berglund (de to spillede sammen i EfB i foråret 2006) vandt den svenske pokalturnering i 2001.

Han har tidligere spillet i Brämhults IK og IK Start.

Referencer

Eksterne henvisninger 

Fodboldspillere fra Sverige
Fodboldspillere fra Esbjerg fB
Fodboldspillere fra IF Elfsborg
Fodboldspillere fra IK Start
Farisæer (drik)

En farisæer er en drik fra Sønderjylland. Den siges at være opfundet i 1800-tallet på friserøen Nordstrand.

Drikken består af stærk kaffe (eller te) med et eller to stykker hugget sukker eller kandis og rom. Rommen var gemt under flødeskum, så den pietistiske præst på øen ikke kunne lugte, at menigheden drak spiritus. Ved en barnedåb i 1869 fik præsten en kop, som ikke var bestemt for ham og udbrød: I farisæere!

En variant med kakao og rom kendes som Død tante.

Farisæer anses for at være nordfrisernes nationaldrik. Drikken kan købes langs hele vadehavskysten.

Eksterne henvisninger 
 
 Farisæerens historie 
 Farisæerens historie
 Slesvigland: I farisæere

Drinks
Kaffedrikke
Egnsretter, mad- og drikkevarer fra Sønderjylland (på tværs af landegrænser)
Toxicity (album)

Toxicity er det andet album fra det alternative metalband System of a Down. Det blev produceret af Rick Rubin, og blev indspillet i 2000 og udgivet den 4. September, 2001 af American Recordings. Det debuterede på førstepladsen på både den amerikanske og den canadiske hitliste. Albummet lå nummer et på den amerikanske albumhitliste samme tid som angrebene 11. september 2001. 

Toxicity modtog megen ros fra kritikere og kom på mange "best of" lister i slutningen af året (blev blandt andet kåret som årets album af SPIN Magazine), og fik en grammynominering for den første single Chop Suey!. Albummet har solgt mindst 12 millioner af eksemplarer på verdensplan.

Albummet udvidede System of a Down's spændvidde ved at beholde de kantede guitarriffs og hårde rytmer samtidig med nogle gange at tilsætte mere melodiske passager.

Numre 
 "Prison Song"  (Lyrik af: Tankian, Malakian; Musik af: Malakian)  – 3:21
 "Needles"  (Lyrik af: Tankian, Malakian; Musik af: Tankian, Malakian)  – 3:13
 "Deer Dance"  (Lyrik af: Tankian, Malakian; Musik af: Malakian)  – 2:55
 "Jet Pilot"  (Lyrik af: Tankian; Musik af: Odadjian, Malakian)  – 2:06
 "X"  (Lyrik af: Tankian; Musik af: Malakian)  – 1:58
 "Chop Suey!"  (Lyrik af: Tankian, Malakian; Musik af: Malakian)  – 3:30
 "Bounce"  (Lyrik af: Tankian; Musik af: Odadjian, Malakian)  – 1:54
 "Forest"  (Lyrik af: Tankian; Musik af: Malakian)  – 4:00
 "ATWA"  (Lyrik af: Tankian, Malakian; Musik af: Malakian)  – 2:56
 "Science"  (Lyrik af: Tankian; Musik af: Malakian)  – 2:43
 "Shimmy"  (Lyrik og Musik af: Tankian)  – 1:51
 "Toxicity"  (Lyrik af: Tankian; Musik af: Malakian, Odadjian)  – 3:39
 "Psycho"  (Lyrik af: Tankian, Malakian; Musik: Malakian)  – 3:45
 "Aerials"  (Lyrik af: Tankian, Malakian; Musik af: Malakian)  – 6:11

"Aerials" slutter efter ca. 4 min. og bliver efterfulgt af et skjult nummer, "Der Voghormia" (bedre kendt som "Arto" siden det blev komponeret af Arto Tunçboyaciyan).

Bonus CD (Limited Edition) 
 "Sugar" (Live) – 2:27
 "War?" (Live) – 2:47
 "Suite-Pee" (Live) – 2:59
 "Know" (Live) – 3:03
 "Johnny" (Lyrik af: Tankian, Dolmayan; Musik: Malakian)  – 2:09

Personel 
 Joe Chapman	 – 	Assistent Ingeniør
 Glen E. Friedman	 – 	Fotografi
 Darren Mad Hatter Mora	 – 	Ingeniør
 Rick Rubin	 – 	Klaver, Producer
 David Schiffman	 – 	Ingeniør
 Arto Tunçboyacıyan	 – 	Vokal
 Andy Wallace	 – 	Mixing
 Al Sanderson	 – 	Assistent Ingeniør
 Marc Mann	 – 	Dirigent, Stryger Arrangementer
 System of a Down	 – 	Koncept
 Daron Malakian	 – 	Guitar, Vokal, Producer
 Shavo Odadjian	 – 	Bas, Art Direction, Koncept, Cover Design
 Serj Tankian	 – 	Vokal, Producer, Strygerng Arrangementer
 Martyn Atkins	 – 	Fotografi
 Greg Collins	 – 	Ingeniør
 Brandy Flower	 – 	Albumkunst, Art Direction
 John Dolmayan	 – 	Trommer, fotografi
 Lindsay Chase	 – 	Produktions Koordination
 Ryan McCormick	 – 	Assistent Ingeniør

Placering på hitlister

Album

Singler 

Album fra 2001
System of a Down-album
Mariama Goodman

Mariama Goodman (født 25. december 1977) er en britisk danser og sangerinde, som har være med i pigegrupperne Solid Harmonie og Honeyz, men hun startede karrieren som danser.

Biografi 
Hun blev født Mariama Christiana N'Dure Goodman i Lambeth, London, Storbritannien. Hun startede som danser i 1995 i ITV-showet, The Ant & Dec Show, sammen med Beki Onslow. Sammen startede de pigegruppen Solid Harmonie med Melissa Graham i 1996. Mariama forlod gruppen i 1996 for at vende tilbage i midten af 1997. Først i 1999 forlod hun og Melissa Graham Solid Harmonie og Mariama gik med i Honeyz, hvor hun erstattede Heavenli Abdi. Mariama forlod Honeyz i år 2000, hun tog på turné i USA med O-Town. Siden da har der været meget stille omkring hende.

Diskografi

Singler 
Solid Harmonie
 "Got 2 Have Ya" (1996) Kom ikke på hitlisten.
 "I'll Be There For You" (1997)UK #18
 "I Want You To Want Me" (1998) UK #15
 "I Wanna Love You" (1998)UK #20
 "To Love Once Again" (1998)UK #43

Honeyz
 "Never Let You Down" (1999) UK #7
 "Won't Take It Lying Down" (2000) UK #7
 "Not Even Gonna Trip" (2000)UK #24

Album 
Solid Harmonie
 Solid Harmonie (Jive/Sony-BMG) (1998) UK #81
Honeyz
 Wonder No. 8, Genudgivelse (1999)

Eksterne henvisninger 

 Fansite: mariama.net

Dansere fra England
Sangere fra England
Fortunen

Fortunen er et gammelt skovfogedsted på kongernes jagtvej til Dyrehaven og har fået sit navn efter lykkens gudinde, fru Fortuna. Allerede tidligt blev udskænkningen den vigtigste indtægtskilde.

Da Dyrehaven i sin tid blev anlagt gik hegnet nord for det mosedrag, der løber fra Fortunen mod øst til kysten. På det højeste bakkedrag, der er det højeste punkt i Dyrehaven med knap 50 m. over havet, knækkede hegnslinjen i en ret vinkel og her var den bedste vej at komme til Dyrehaven fra Ibstrup Slot, hvor kongen ofte opholdt sig. Der, hvor den gamle jagtvej gik gennem hegnet, blev der opsat en port, Ibstrupporten, og der blev bygget et skovfogedhus, kaldet Fortunen, ved den sydlige side af porten uden for hegnslinjen. Huset var beskedent i størrelse og blev bekostet af kongens kasse med en udgift på 162 rigsdaler.

Fortunen lå ensomt og forblæst, den nærmeste bygning var Ermelundshuset sydvest for Dyrehaven og udsigten må have været formidabel, da den nuværende træbevoksning omkring Fortunen ikke var til stede.

Lige indenfor hegnet lå et knudepunkt hvor vejene bredte sig ud i en vifte, fra nord langs hegnet Hjortekærshusvejen, mod Dyrehavens centrum vejen til Stokkerup og mod øst hovedfærdselsåren mod Klampenborg og kysten. Vejen til Hjortekærhuset blev senere omdøbt til Mandehovedvej og årsagen til dette skal sikkert findes i en hegnsstolpe, som efter sigende havde et udskåret mandehoved på toppen. En kilde angiver at der på stolpen var indskåret de to skovfogders initialer fra henholdsvis Fortunen og Hjortekærshuset, S.S. og G.W., samt årstallet 1836. Stolpen har angiveligt markeret grænsen mellem de to skovfogeders skovparter, men så vidt det fremgår af arkiverne, var Georg Weisler skovfoged i Hjortekærhuset fra 1810 til 1825 og herefter var det Hans Henrik Helgersen. Skovfogeden i Fortunen fra 1826 til 1840 hed Frederik Lohse, mens hans forgænger, så vidt vides, Ole Andersen. Så initialerne stemmer ikke overens med årstal og skovfogednavne. I dag hedder vejen stadig Mandehovedvej og i hegnet omkring haven til Hjortekærshuset står en stolpe med et udskåret mandehoved, der markerer historien om vejens navn.

Den nuværende bygning blev bygget efter en brand i 1937 efter tegning af kgl. bygningsinspektør Johannes Magdahl Nielsen og huser Hotel Fortunen.

Som et led i Københavns befæstning blev der tæt ved Fortunen i 1891-93 opført et fort, der fik navnet Fortunfortet. Det var aktivt til 1920.

Boligområdet Fortunen 

Området huser en eksklusiv parcelhusbebyggelse, der går fra Dyrehaven i øst mod Hjortekærsvej i vest, afgrænset ved Klampenborgvej syd og Rævehøjvej i nord. Boligbebyggelsen ved Fortunen, er en del af området Whiskybæltet.

Eksterne kilder/henvisninger 
 "Dyrehaven" af Torben Christiansen og Peter Lassen, Politikens Forlag, 2005. 
 Hotel Fortunens hjemmeside 

Lokaliteter i Lyngby-Taarbæk Kommune
Dyrehaven
Hjortekær
Flensborghus

Flensborghus blev opført med tilladelse fra Frederik 4. i 1725 med munkesten fra det nedbrudte Duborg Slot. Bag opførelsen stod Maria Christina Lorck, som var stærk inspireret af de pietistiske stiftelser i Halle. Det var hendes ide at der her skulle opføres det første danske vajsenhus uden for København . Huset ligger i Flensborgs nordlige del tæt ved Nørreport. Fra 1760 blev en del af bygningen anvendt som tugthus samt kaserne for danske soldater. I 1865 kom bygningen under den tyske militærforvaltning. Efter 1894 blev huset ombygget til hotel. Efter 1.verdenskrig blev bygningen købt af Grænseforeningen og indrettet til dansk forsamlingshus og bibliotek (Flensborghus Bogsamling).

Huset er i dag centrum for det danske kulturarbejde i Sydslesvig. Både Sydslesvigsk Forening, Sydslesvigsk Vælgerforening og Sydslesvigs danske Ungdomsforeninger har deres sekretariater og kontorer her. Flensborghus Boghandel lukkede i 1990'erne. I år 2000 blev bygningen omfattende restaureret.

Over den store rundbuede portal ses Frederik 4.'s monogram og Flensborgs byvåben i to sandstensrelieffer. I salen er der plads til aktiviteter som amatørteater, jazzkoncerter og debatmøder. I Flensborghus' klubværelse er tolv portrætter af fremtrædende sønderjyder af kunstneren Harald Slott-Møller. Portrætterne fremstår med hver sin individuelle baggrund, et landskab eller nogle karakteristiske bygninger.

Referencer

Eksterne links 

 Sydslesvigsk Forening 
 Sydslesvigs danske Ungdomsforeninger

Hus
Hus
FEMA

Federal Emergency Management Agency (FEMA) er et bureau inden for det amerikanske sikkerhedsdepartement som har som ansvar at koordinere reaktionen på katastrofer, både naturlige og menneskeskabte.

FEMA koordinerer føderale, delstatslige og lokale enheders arbejde under reaktion på oversvømmelser, orkaner, jordskælv og andre naturkatastrofer. Bureauet deler også midler ud til personer og myndigheder for at genopbygge hjem, forretninger og offentlige instanser, det træner brandmænd og ambulancemandskab og det finansierer katastrofeplanlægningen i hele USA.

FEMA blev stiftet ved præsidentordre 12148 af præsident Jimmy Carter i 1979.

FEMA blev udsat for bred kritik for inkompetence efter Orkanen Katrinas ødelæggelser i New Orleans i 2005.

Ekstern henvisning 
 FEMAs officielle websted 

USA's myndigheder
Gérard Depardieu

Gérard Depardieu (født Gérard Xavier Marcel Depardieu 27. december 1948) er en fransk skuespiller. Han har siden 1980'erne været en af de absolut førende franske skuespillere.

Biografi 
Gérard Depardieu droppede ud af skolen allerede som 13-årig og var som ung en småkriminel vagabond. På et tidspunkt fik han imidlertid kontakt til det rejsende teater Café de la Gare med blandt andet Miou-Miou. Han fik efterhånden mindre filmroller, og med filmen De to frække fra 1974 brød han for alvor igennem som en ny filmheltetype. Han er blevet betegnet som Jean Gabins arvtager, der fungerer både som action-helt, elsker og humorist. Han nåede i øvrigt at indspille fire film sammen med Gabin.

Blandt hans markante film er Historien om Martin Guerre, Cyrano de Bergerac og François Truffauts Den sidste metro. Gennem årene har han været uhyre flittig og indspillet en lang række franske film, men han har også haft flere roller i film fra andre lande, f.eks. Bernardo Bertoluccis italienske 1900, Peter Weirs Green Card fra USA, Kenneth Branaghs engelske udgave af Hamlet og Ole Bornedals dansk/norsk/svensk/tysk/franske Jeg er Dina. Blandt hans mest folkekære film i Frankrig er Kilden i Provence samt de senere års udgaver af Asterix-film med rigtige mennesker i rollerne. Endvidere har han medvirket i flere markante tv-serier, blandt andet en udgave af Les Misérables.

Han er i øvrigt kendt som en alsidig herre, der både er vinavler og restaurantejer samt har produceret og instrueret film. Han var far til skuespilleren Guillaume Depardieu, der døde af en lungebetændelse i 2008.

Filmografi 
Udvalgte film med Depardieu på rollelisten (dansk titel, når den er kendt):
 Dræberen (1972)
 De to frække (1974)
 1900 (1976)
 Préparez vos mouchoirs (1978)
 Buffet froid (1979)
 Den sidste metro (1980)
 Min onkel fra Amerika (1980)
 Kvinden overfor (1981)
 Historien om Martin Guerre (1982)
 Danton (1983)
 Police (1985)
 Kilden i Provence (1986)
 Under Satans sol (1987)
 Camille Claudel (1988)
 Cyrano de Bergerac (1990)
 Alle morgener på jorden (1991)
 1492 - erobring af paradis (1992)
 Una pura formalità (1994)
 Oberst Chabert (1994)
 Hamlet (1996)
 Manden med jernmasken (1998)
 Asterix og Obelix - i kamp mod Cæsar (1999)
 102 dalmatinere (2000)
 Vidocq (2001)
 Asterix & Obelix: Mission Kleopatra (2002)
 Jeg er Dina (2002)
 Hold kæft! (2003)
 Mellem fjender (2004)
 Babylon A.D. (2008)
 la tête en friche (2010) af Jean Becker
 Potiche (2010) af François Ozon
 Life of Pi (2012) af Ang Lee

Priser og hædersbevisninger 
 1981: César for bedste mandlige hovedrolle i Den sidste metro
 1985: Bedste mandlige skuespiller ved Filmfestivalen i Venedig for Police
 1990: Bedste mandlige skuespiller ved Filmfestivalen i Cannes for Cyrano de Bergerac
 1991: Golden Globe som bedste mandlige skuespiller for Green Card
 1991: César for bedste mandlige hovedrolle i Cyrano de Bergerac
 1997: Den gyldne løve for sin indsats i filmens verden ved Filmfestivalen i Venedig

Eksterne henvisninger 

 

Skuespillere fra Frankrig
Cesar for bedste mandlige hovedrolle
Personer fra Châteauroux
Oscar-nominerede skuespillere
Franskmænd i 1900-tallet
Franskmænd i 2000-tallet
Moseliget fra Vindeby I

Moseliget fra Vindeby (Barnet fra Vindeby, Drengen fra Vindeby eller officielt Moselig Vindeby 1) er et moselig fra jernalderen, som blev fundet i en mose under tørvegravning i det nordlige Tyskland ved Vindeby (Sydslesvig), 1952. Kulstof 14-datering angav, at liget stammer fra 41 f.Kr. til 118 e.Kr.

Mosefund 
Oprindeligt blev liget formodet at være en pige, men ved en nærmere analyse fandt den canadiske antropolog og retsmediciner Heather Gill-Robinson ud af, at der var tale om en dreng . Ved en røntgenundersøgelse blev drengen estimeret til at være 16 år på dødstidspunktet. Drengens hovedhår havde været lysblondt og meget fint. På venstre side af hovedet var det barberet bort med en ragekniv til ca. 2 mm, på højre side var håret klippet ned til 4 til 5 cm. Om hovedet havde drengen bundet et bånd, der måske dækkede øjnene eller munden. Om halsen havde han en krave af dobbelt okseskind. Liget blev lagt ned i en ca. 1,5 meter bred og 1,5 meter dyb grav, hvor det hvilede på et lag tørret lyng og var dækket med uld. Ved siden af liget blev der fundet dele af keramikkar og klæder.

Der har været flere spekulationer om dødsårsagen. På tidspunktet, hvor mange endnu troede, moseliget var en pige, troede mange, at hun var henrettet på grund af utroskab.

Moseliget kan i dag ses på museerne på Gottorp Slot i Slesvig.

Litteratur 
 Michael Gebühr: Moorleichen in Schleswig-Holstein. Verein zur Förderung des Archäologischen Landesmuseums e.V., Neumünster 2005. 
 Wijnand van der Sanden Mumien aus dem Moor – Die vor- und frühgeschichtlichen Moorleichen aus Nordwesteuropa. Drents Museum / Batavian Lion International. Amsterdam 1996. 
 Peter Petersen: Nydam offermose, Dansk Historisk Håndbogsforlag 1995.

Eksterne henvisninger 
 Museerne på Gottorp Museum

Kilder 

Moselig fra skandinavisk jernalder
Egernførde
Arkæologiske fund fra Danmark
Ancient Domains of Mystery

Ancient Domains of Mystery, fork. ADOM, er et "roguelike"-computerspil altså ASCII-grafik til mange forskellige platforme og arkitekture. 
Spilet foregår i en Tolkien-agtig verden, med elver og trolde og orker og dværge og så videre.

Der er 10 racer og 20 karaktere klasser i spillet og man kan vælge mellem mand og kvinde i alle racerne. I alt giver det 200 forskellige kombinationer.

Computerspil fra 1994
Amiga-spil
DOS-spil
Linux-spil
Windows-spil
Skærsbjerg

Skærsbjerg (dansk) eller Scheersberg (tysk) er en 69,7 meter høj bakke beliggende mellem landsbyerne Hatlund, Lille og Store Kværn på halvøen Angel i det nordøstlige Sydslesvig. Skærsbjerg er et af de højeste punkter i landskabet Angel.

Stednavnet er første gang nævnt i 1510. Navnet er afledt af glda. *skærf og beskriver en høj med stenen (sml. skær i betydning af holm som i Blekinge). På hhv. sønderjysk eller angeldansk udtales stednvnaet Skæssbjerre. På bakkens top fandtes en gravhøj (Ræveshøj), som blev nedrevet med bygningen af Bismarck-tårnet i 1903. I gravhøjen har man gjort fund af mønter og værdifulde prestigegenstande af guld og glas. I 1844 fandt man flere urner ved bakkens østlige side med jern- og bronzeting.

Under den 1. slesvigske krig var der blevet etableret en dansk observationspost på Skjærbjerg. I årene 1900 til 1903 opførte den tyske nationalbevægelse her et 31 meter høj udsigtstårn til minde om Otto von Bismarck (Bismarck-tårn). Fra tårnet er udsigt over store dele af Angel og over fjorden til den danske kyst. Senere blev der etableret et tysk højskole, nu en international ungdomsgård. 

I omegnen har flere åer sit udspring såsom Stenbjerg Å og Kværn Møllebæk.

Eksterne henvisninger 

Ungdomsgård Skærsbjerg

Noter 

Stenbjergkirke
Angel
Bakker i Sydslesvig
Afgrunden (film fra 2004)

Afgrunden er en dansk film fra 2004 instrueret af	Torben Skjødt Jensen

Medvirkende
Vera Gebuhr
Ole Lemmeke
Lene Tiemroth
Lars Mikkelsen
Trine Dyrholm
Sarah Boberg
Steen Stig Lommer
Jesper Lohmann
Stina Ekblad
Lars Simonsen
Claus Bue
Claus Flygare
Inger Hovman
Berrit Kvorning
Jesper Asholt
Steen Springborg

Eksterne henvisninger 
 

Dramafilm fra Danmark
Danske film fra 2004
Rael

Rael,  Claude Vorhilon (30. september 1946), er den spirituelle leder af den Raeliske Bevægelse.
Han hævder at have kontakt til menneskehedens skabere – Elohim – der i følge Rael skabte os som et videnskabeligt eksperiment.
Raels budskab er, at vi kan komme i kontakt med vores skabere og få evigt liv via kloning.

Menneskekloning 
Rael er en ivrig tilhænger af kloning. I 2001 hævdede han, sammen med Clone-aid, at have klonet et menneske. Pigen Eve var beviset; men hendes identitet dog blev holdt skjult, angiveligt for ikke at løbe den risiko, at hun skulle blive fjernet af myndighederne.

Noter

Eksterne henvisninger 
 rael.org

Religionsstiftere
Personer fra Frankrig
Smidstrup Strandkirke

Smidstrup Strandkirke er en del af Refugium Smidstrup Strand, der hører under Diakonissehuset Sankt Lukas Stiftelsen.

Eksterne kilder og henvisninger 
 Diakonissehuset Sankt Lukas Stiftelsen 
 Smidstrup Strandkirke hos KortTilKirken.dk

Kirker i Gribskov Kommune
Kirker i Helsingør Stift
Kirker i Frederiksborg Amt
Acuta

Acuta er de lægestuderendes blad på Aarhus Universitet. Bladet ejes af FADL (Foreningen af Danske Lægestuderende) med støtte fra universitetet og udkommer hver 14. dag i semestermånederne. Bladets primære formål er at bringe meddelelser fra de mange medicinerforeninger, debatindlæg, artikler om medicinerlivet samt reportager og billeder fra begivenheder på studiet. Redaktionen består af frivillige og ulønnede lægestuderende. Andre danske blade for medicinstuderende er MOK på Københavns Universitet og Sund & Hed på Syddansk Universitet.

Historie 
Bladets historie er gammel, og der er udgivet over 1000 numre. Ingen ved helt, hvor navnet Acuta stammer fra, men det er latin for "akut". Stilen har altid været minimalistisk, formatet A5 og forsiden holdt i toner af blåt. 

Oprindeligt var bladet et medlemsblad for FADL-medlemmer, men er siden blev delt ud til alle lægestuderende via standere på Aarhus Universitet og Århus Universitetshospital. 

I mange år blev bladet lavet i hånden med saks og kopimaskine. Nu foregår redaktionen ved hjælp af moderne dtp.

Eksterne henvisninger 
Bladets hjemmeside 

Aarhus Universitet
Marie Key Band

Marie Key Band var en dansk musikgruppe fra København, der blev dannet i 2002 af Marie Key (vokal, guitar og sangskriver), Jakob Thorkild (guitar), Marie Louise von Bülow (kontrabas og kor) og Mads Andersen (trommer og kor).

De har spillet masser af koncerter på københavnske caféer og spillesteder, men er nok mest kendte for deres medvirken i KarriereKanonen 2005, hvormed de fik deres kommercielle debut. Bandets debutalbum Udtales ['kæj] udkom den 6. februar 2006 og er produceret af tidligere Gangway-medlem Henrik Balling. Albummet solgte 16.000 eksemplarer.
Efter udgivelsen af gruppens andet album Hver sin vej i 2008, gik Marie Key Band i opløsning. Forsanger Marie Key forfulgte efterfølgende en solokarriere.

Marie Key Bands musik læner sig genremæssigt op ad den moderne troubadour-stil og kan sammenlignes med kunstnere som Rasmus Nøhr og Tobias Trier. Bandet kategoriserer dog selv deres musik som modern-style-country-Copenhagen city-pop. Bandets tekster handler om de små og store ting i hverdagen.

Album

udtales ['kæj] (2006) 
 "Mormor"
 "Frank"
 "Kleptoman"
 "Hun Kysser Ham Nu"
 "Hamburg Blues"
 "Blomstersangen"
 "Er Det Nu"
 "Per"
 "Fem Sekunder"
 "Han Er Sød"
 "Orange Ensomhed"

Hver sin vej (2008) 
 "Bum Bum"
 "Almindelig Dag"
 "Blege Knæ"
 "Ikkeryger Ven"
 "Brevet"
 "Loppen"
 "Togsangen"
 "Dope"
 "Luften"
 "Går Hun ikke Meget for Sig Selv"
 "Fjernsyn"
 "Den Stenede Jord"

Referencer

Eksterne henvisninger 
 KarriereKanonen 2005 Website
 

Musikgrupper fra Danmark
Har spillet på Roskilde Festival
Musikgrupper fra 2002
Musikgrupper opløst i 2008
Hollingsted

Hollingsted (, sønderjysk Hollengstej) er en landsby og kommune i Slesvig-Flensborg amt i Sydslesvig og den tyske delstat Slesvig-Holsten. Byen ligger ved åen Trene. Den ligger i Hollingsted Sogn i Arns Herred.

Historie 
Hollingsted nævnes første gang 1153 som Hugstaeth, 1285 som Huglaestath.

Hollingsted var i vikingetiden handelsplads på vejen mellem Hedeby og Nordsøen. Formodentlig sejlede skibene ad Ejderen og Trenen op til Hollingsted, hvorefter varerne er blevet omladet og ført over land til Hedeby. 

Ifølge en teori har der været en kanal mellem Trenen og Slien, som løb langs volden Kovirke. Ad denne kunne vikingetidens fartøjer måske transporteres mellem Hedeby og Hollingsted. I 849 skal missionæren Ansgar være landsteget her. Han byggede senere den første danske kirke i Hedeby.

Hollingsted markerer også den vestlige ende af Dannevirke. Dannevirkes del ved Hollingsted kaldes for Krumvold og har kun få synlige levn. Byens museum hedder Hollinghuus.

Hollingsteds romanske landsbykirke er bygget i 1100-tallet, delvis af importerede tufsten.

Eksterne henvisninger 

 Hollingsted Kommune 
 Hollinghuus Museet 

Byer i Kreis Slesvig-Flensborg